Eucharia Anunobi, (tí a bí ní 25 Oṣù Karùn-ún 1965) jẹ́ òṣèré ọmọ Nàìjíríà, Olùgbéréjáde, àti Pásítọ̀. Ó gbajúmọ̀ fún ipa rẹ̀ nínu fiimu Abuja Connection Ó rí yíyàn níbi 2020 Africa Magic Viewers’ Choice Awards fún ẹ̀bun òṣèré tó peregedé jùlọ ní ipa àtìlẹyìn nínu fiimu tàbí eré tẹlifíṣọ́nù. A bí Eucharia ní Owerri, Ìpínlẹ̀ Imo, ó sì parí ilé-ìwé alákọ́bẹ̀rẹ̀ àti ilé-ẹ̀kọ́ girama níbẹ̀ ṣááju kí ó tó tẹ̀ síwájú lọ sí Institute of Technology, Enugu níbití ó ti gba oyè National Diploma nínu ìmọ̀ Mass Communication. Ó tún ní oyè Bachelor of Arts lẹ́hìn tí ó kẹ́ẹ̀kọ́ èdè Gẹ̀ẹ́sì ní Yunifásitì Nàìjíríà, ti ìlu Nsukka. Eucharia di gbajúmọ̀ fún ipa rẹ̀ nínu fiimu Glamor Girls ní ọdún 1994, ó sì ti ní ìfihàn nínu àwọn fiimu tó lé ní 90 tí ó fi mọ́ Abuja Connection àti Letters to a Stranger. Ó n ṣiṣẹ́ ajíhìnrere lọ́wọ́lọ́wọ́ ní ilé ìjọsìn kan ní ìlu Ẹgbẹ́dá, Ìpínlẹ̀ Èkó.